**Obrazac C**



**R E P U B L I K A H R V A T S K A**

**ŠIBENSKO-KNINSKA ŽUPANIJA**

**Upravni odjel za prosvjetu, znanost,**

**kulturu, sport i nove tehnologije**

Šibenik, 30. rujna 2024.

***Javni poziv za predlaganje programa javnih potreba u kulturi***

***Šibensko–kninske županije za 2025. godinu***

**UPUTE ZA PRIJAVITELJE**

Datum objave javnog poziva: 30. rujna 2024.

Rok za dostavu prijava na javni poziv: 31. listopada 2024.

**Sadržaj**

1. **JAVNI POZIV ZA FINANCIRANJE PROGRAMA/PROJEKATA JAVNIH POTREBA U KULTURI ŠIBENSKO – KNINSKE ŽUPANIJE ZA 2025. GODINU …………………………… 3**
   1. Prioriteti za dodjelu sredstava ……………………………………………………. …………….3
   2. Ukupna vrijednost Javnog poziva ……………………………………………………….......... .3
2. **FORMALNI UVJETI JAVNOG POZIVA…… ……………………………………………………….4**
   1. Prihvatljivi prijavitelji: tko može podnijeti prijavu? ………………………………………......... 4
   2. Uvjeti provedbe prijavljenog programa/projekta …………………………………………… ….5
   3. Prihvatljivi troškovi koji će se financirati ovim Javnim pozivom …………………..…….........5
   4. Prihvatljiv broj prijava …………………………………………………………………..………….6
3. **KAKO SE PRIJAVITI? ………………………………………………………………………………..6**
   1. Obrasci za prijavu programa, projekata i aktivnosti ………………………………………….. 7
   2. Gdje poslati prijavu? ……………………………………………………………………………....8
   3. Rok za slanje prijave …………………………………………………………………………. ….9
   4. Kome se obratiti ukoliko imate pitanja? ……………………………………….………………..9
4. **POSTUPAK ODABIRA PRIJAVA I DONOŠENJE ODLUKE O DODJELI SREDSTAVA …..10**
   1. Pregled prijava u odnosu na propisane uvjete Javnog poziva …………………………..….10
   2. Procjena prijava koje su zadovoljile propisane uvjete Javnog poziva………………………11
   3. Odluka o dodjeli sredstava ………………………………………………………………………11
   4. Obavijest o donesenoj odluci o dodjeli financijskih sredstava ……………………………….11
   5. Prigovor na odluku o dodjeli financijskih sredstava ……………………………………….… 12
   6. Mogućnost naknadnog uvida u ocjenu kvalitete ………………………………………………12
5. **SKLAPANJE UGOVORA O FINANCIRANJU …………………………………………………….12**
   1. Praćenje provedbe programa/projekta …………………………………………………………12
6. **POPIS OBVEZNE DOKUMENTACIJE ……………………………………………………………..13**
7. **Obvezna dokumentacija koja se prilaže prijavi (kontrolna lista) …………………………….14**
8. **Indikativni kalendar natječajnog postupka ………………………………………………………15**

1. javni POZIV za FINANCIRANJE PROGRAMA/PROJEKATA JAVNIH POTREBA U KULTURI ŠIBENSKO – KNINSKE ŽUPANIJE za 2025. godinu

Ovim Javnim pozivom Šibensko – kninska županija poziva udruge i druge organizacije civilnog društva koje svoj rad temelje na potrebama šire lokalne zajednice prema načelima djelovanja za opće dobro, te ispunjavaju sljedeće kriterije:

* da im je sjedište na području Šibensko-kninske županije;
* da je područje njihovog djelovanja Šibensko – kninska županija;
* da provode programe kojima zadovoljavaju javne potrebe iz područja kulture i tehničke kulture, te su od interesa su za županiju, da pridonose razvitku i općem napretku županije, te promiču njen položaj i ugled;
* da pridonose rješavanju problema koji su važni za lokalnu zajednicu;
* da je program besplatan za korisnike, te obuhvaća osobe s prebivalištem na području Šibensko – kninske županije (civilni sektor);
* da je program osmišljen tako da je moguće provoditi kontrolu.

***1.1. Prioriteti za dodjelu sredstava***

* imaju višegodišnje iskustvo provedbe programa i projekata u područjima za koja su registrirani;
* neposredno rade s korisnicima, te ih uključuju u razvoj i praćenje programa;
* surađuju s drugim udrugama, institucijama i ostalim partnerima;
* razvijaju međunarodnu suradnju, posebice sa susjednim državama i europskim organizacijama.

***1.2. Ukupna vrijednost Javnog poziva***

Ukupna financijska sredstva u okviru ovog Poziva procjenjuje se na 140.500 eura, a planira se financirati između 60 i 70 programa.

Navedeni procijenjeni planirani iznosi podložni su promjenama nakon usvajanja proračuna Šibensko-kninske županije za 2024. godinu. Županija nije u obvezi utrošiti cjelokupni iznos predviđenih sredstava za financiranje predloženih programa po ovom Pozivu.

Financijska potpora dodijeljena u okviru Poziva za predlaganje programa javnih potreba Šibensko-kninske županije u pravilu predstavlja udio u financiranju provedbe programa/projekta. Prijavitelji su dužni osigurati sufinanciranje provedbe programa/projekta vlastitim sredstvima ili sredstvima iz drugih izvora.

2. FORMALNI UVJETI javnog POZIVA

*2.1. Prihvatljivi prijavitelji: tko može podnijeti prijavu?*

Pravo podnošenja prijava na Javni poziv imaju udruge i druge organizacije koje statutom imaju definirano područje djelovanja navedeno u pozivu, ukoliko se kroz ocjenu i procjenu prijava utvrdi da su im ciljevi i djelatnosti usmjereni ka zadovoljenju javnih potreba u kulturi Šibensko – kninske županije.

Prijavu programa, projekata ili aktivnosti na ovaj Javni poziv mogu podnijeti udruge koja ispunjavaju sljedeće uvjete:

* upisane su u Registar udruga Republike Hrvatske ili drugi odgovarajući registar sa sjedištem na području Šibensko-kninske županije,
* upisane su u Registar neprofitnih organizacija (za udruge),
* registrirane su kao udruge i druge organizacije civilnog društva čija temeljna svrha nije stjecanje dobiti,
* da su osoba/e ovlaštene za zastupanje u mandatu,
* svojim statutom su se opredijelili za obavljanje djelatnosti i aktivnosti koje su predmet financiranja sukladno ovom Javnom pozivu i kojima promiču uvjerenja i ciljeve koji nisu u suprotnosti s Ustavom i zakonom,
* imaju uredno ispunjene obveze iz svih prethodno sklopljenih ugovora o financiranju iz Proračuna Šibensko – kninske županije i drugih javnih izvora *(dostavljen Obrazac 5 s pripadajućom dokumentacijom – Opisno i Financijsko Izvješće za 2024. godinu u ugovorenom roku),*
* nemaju dugovanja prema proračunu Šibensko – kninske županije,
* nemaju dugovanja s osnove plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu,
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,
* imaju utvrđen način javnog objavljivanja programskog i financijskog izvješća za proteklu godinu (mrežne stranice i zakonom propisanim način programskog i financijskog objavljivanja),
* imaju zadovoljavajuće organizacijske kapacitete i ljudske resurse za provedbu programa projekta i aktivnosti,
* u tekućoj godini nisu korisnici jednokratne financijske potpore za istu svrhu i
* da se protiv odgovorne osobe podnositelja prijave i voditelja aktivnosti ne vodi kazneni postupak.

Na ovaj Javni poziv ne mogu podnijeti prijavu:

* udruge ili druge organizacije koje nisu upisane u Registar udruga Republike Hrvatske ili drugi odgovarajući registar,
* udruge ili druge organizacije koje su upisane u Registar udruga Republike Hrvatske ili drugi odgovarajući registar sa sjedištem koje nije na području Šibensko-kninske županije,
* udruge koje nisu upisane u Registar neprofitnih organizacija,
* udruge ili druge organizacije čiji korisnici aktivnosti nisu građani Šibensko – kninske županije,
* udruge ili druge organizacije čija se aktivnost ne provodi na području i za promociju Šibensko – kninske županije,
* udruge ili druge organizacije koje se svojim statutom nisu opredijelile za obavljanje djelatnosti i aktivnosti koje su predmet financiranja sukladno ovom Javnom pozivu i kojima promiču uvjerenja i ciljeve koji nisu u suprotnosti s Ustavom i zakonom,
* udruge ili druge organizacije koje nemaju uredno ispunjene obveze iz svih prethodno sklopljenih ugovora o financiranju iz proračuna Županije i drugih javnih izvora,
* općim aktom nemaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,
* nemaju dostupan način javnog objavljivanja programskog i financijskog izvještaja o radu za proteklu godinu (mrežne stranice prijavitelja ili putem web objave na stranicama Ministarstva financija – putem Registra neprofitnih organizacija),
* nemaju zadovoljavajuće organizacijske kapacitete i ljudske resurse za provedbu aktivnosti,
* udruge čiji je prijavljeni program/projekt velikih razmjera za koji su potrebna znatna financijska sredstva i
* udruge u kojoj prijavljeni program/projekt je jedina svrha korist članova udruge.

# *2.2. Uvjeti provedbe prijavljenog programa/projekta*

Svaka udruga ili druga organizacija može prijaviti program, projekt ili aktivnost u okviru ovog Javnog poziva, a financijska sredstva koja Šibensko – kninska županija dodjeljuje putem ovog poziva odnosi se na program, projekt ili aktivnost koja će se provoditi u kalendarskoj godini za koju se Javni poziv raspisuje.

## *2.3. Prihvatljivi troškovi koji će se financirati ovim Javnim poziv*

Sredstvima ovog Javnog poziva mogu se financirati samo prihvatljivi troškovi, nastali provođenjem programa, projekta ili aktivnosti u vremenskom razdoblju naznačenom u ovim Uputama.

Prilikom procjene programa, projekta ili aktivnosti, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivi troškovi su troškovi koje je imao korisnik finaciranja, te koji ispunjavaju sve sljedeće kriterije:

* nastali su za vrijeme razdoblja provedbe programa, projekta ili aktivnosti u skladu s ugovorom. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora;
* moraju biti navedeni u ukupnom predviđenom troškovniku programa, projekta ili aktivnosti;
* nužni su za provođenje programa, projekta ili aktivnosti koja je predmetom dodjele financijskih sredstava;
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija;
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Pod prihvatljivim **izravnim troškovima** podrazumijevaju se:

* troškovi zaposlenika angažiranih na programu, projektu ili aktivnosti koji odgovaraju stvarnim izdacima za plaće, te porezima i doprinosima iz plaće i drugim troškovima vezanim uz plaću, sukladno zakonskim odredbama;
* putni troškovi i troškovi dnevnica za zaposlenike i druge osobe koje sudjeluju u programu, projektu ili aktivnosti, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program, projekt ili aktivnost, te troškovi usluga pod uvjetom da su u skladu s tržišnim cijenama;
* troškovi potrošne robe;
* troškovi podugovaranja;
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.).

Pod **neizravnim troškovima** podrazumijevaju se troškovi koji nisu izravno povezani s provedbom programa, projekata ili aktivnosti, ali neizravno pridonose postizanju njihovih ciljeva pri čemu i ovi troškovi trebaju biti specificirani i obrazloženi.

Neizravni troškovi programa, projekta ili aktivnosti su: režijski troškovi energija, voda, uredski materijal, sitan inventar, telefon, pošta i drugi indirektni troškovi koji nisu povezani isključivo s provedbom programa, projekata ili aktivnosti.

Samo se prihvatljivi troškovi uzimaju u obzir za dodjelu sredstava. Prihvatljive troškove mogu stvarati samo one aktivnosti koje su nužne za provedbu programa, projekata ili aktivnosti. Nužno je voditi računa da se prihvatljivi troškovi moraju temeljiti na stvarnim troškovima.

Iz sredstava koja se traže za provedbu programa, projekata ili aktivnosti ne smiju se isplaćivati regres, božićnice i druge slične naknade zaposlenicima i članovima udruge.

U Obrascu troškovnika programa, projekata ili aktivnosti koji se prijavljuju ne smiju se uvrstiti troškovi koji se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.) koji glase na ime fizičke osobe.

## *2.4. Prihvatljivi broj prijava programa*

## Pojedini prijavitelj po ovom pozivu može podnijeti jednu prijavu u području kulturnih djelatnosti.

3. KAKO SE PRIJAVITI

U ovom odjeljku donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu, te kontaktima za upite u slučaju da imate dodatna pitanja vezana za provedbu Javnog poziva.

***Sve zainteresirane udruge i druge organizacije moraju svoj program, projekt ili aktivnost prijaviti na propisanim obrascima uz DETALJAN opis programa, projekta ili aktivnosti koju prijavljuju za dobivanje financijske potpore.***

*****3.1. Obrasci za prijavu programa, projekata i aktivnosti*****

Programi, projekti i aktivnosti prijavljuju se na propisanim obrascima koji su sastavni dio ovih Uputa i poziva. Obrasci za prijavu programa, projekata i aktivnosti su obrazac opisa programa/ projekata i proračuna.

Obrazac opisa programa/projekata i proračunadio je obvezne dokumetacije. Ispunjava se na hrvatskom jeziku, ispisan na računalu sa svim traženim podacima i poljima koja obuhvaćaju sve identifikacijske podatke prijavitelja, prijave i informacije o sadržaju programa, projekata i aktivnosti, te sve izravne i neizravne troškove programa, projekta i aktivnosti, kao i iznos bespovratnih sredstava koja se traže od davatelja.

**Obvezna pozivna dokumentacija za prijavu programa, projekata i aktivnosti koja se mora dostaviti za vrijeme trajanja Javnog poziva:**

1. **Obrazac 1** – Obrazac opisa programa/projekta i proračuna javnih potreba u kulturi za 2024. godinu s vlastoručnim potpisom osobe ovlaštene za zastupanje i pečatom udruge ili druge organizacije,
2. **Obrazac 2** – Obrazac izjave da nema nepodmirenih obveza prema proračunu Šibensko-kninske županije kao niti prema drugim javnim izvorima financiranja i
3. **Obrazac 3** – Obrazac izjave o nepostojanju dvostrukog financiranja.

*Napomena: Obrasci 1.,2. i 3. objavljeni su na mrežnim stranicama Šibensko-kninske županije.*

1. **Pravne osobe koje su registrirane kao UDRUGE** obvezno prilažu dokumentaciju upriloženu s gornjim Obrascima:

**4.1. Izvadak iz Registra udruga RH** **ne stariji od tri mjeseca** od dana raspisivanja poziva kojeg izdaje nadležno tijelo Šibensko-kninske županije **ili Ispis E- izvatka iz Registra udruga RH ne stariji od tri mjeseca** od dana raspisivanja poziva,

**4.2. Potvrda Ministarstva financija, Porezne uprave**, mjesnog područnog ureda i ispostave na području Šibensko-kninske županije o nepostojanju dugovanja u Evidenciji koju vodi Porezna uprava, **ne starija od mjesec dana od dana raspisivanja poziva** (preslika izvornika ili elektronički zapis u sustavu e-građani),

* 1. **Uvjerenja nadležnog Općinskog Suda** da se protiv ***predsjednika/ce i voditelja/ice programa/projekta*** ne vodi kazneni postupak, **ne starija od šest mjeseci** (preslike izvornika ili elektronički zapisi u sustavu e-građani),
  2. **E-Izvadak iz Registra neprofitnih organizacija (RNO** **izvadak**) sa stranica Ministarstva financija,
  3. Za obveznike dvojnog knjigovodstva: preslika godišnjeg Izvještaja o prihodima i rashodima, Bilanca i Bilješke uz financijske izvještaje za prethodnu kalendarsku godinu; za obveznike jednostavnog knjigovodstva: Odluka o vođenju jednostavnog knjigovodstva i primjeni novčanog računovodstvenog načela usvojena od zakonskog zastupnika podnositelja i Godišnji financijski izvještaj o primicima i izdacima za prethodnu kalendarsku godinu.

1. **Pravne osobe koje su registrirane kao USTANOVE obvezno prilažu** dokumentaciju upriloženu s gornjim Obrascima:

*Napomena: Obrasci 1.,2. i 3. objavljeni su na mrežnim stranicama Šibensko-kninske županije.*

**5.1. Preslika Obavijesti o razvrstavanju poslovnog subjekta prema NKD-u,**

**5.2. Potvrda Ministarstva financija, Porezne uprave,** mjesnog područnog ureda i

ispostave na području Šibensko-kninske županije o nepostojanju dugovanja u Evidenciji

koju vodi Porezna uprava, **ne starija od mjesec dana od dana raspisivanja poziva**

(preslika izvornika ili elektronički ispis u sustavu e-građani),

**5.3. Uvjerenja nadležnog Općinskog Suda** da se protiv ***osobe ovlaštene za zastupanje***

***i voditelja/ice programa/projekta*** ne vodi kazneni postupak, **ne starija od šest mjeseci**

(preslike izvornika ili elektronički zapisi u sustavu e-građani),

**5.4**. Za obveznike dvojnog knjigovodstva: preslika godišnjeg Izvještaja o prihodima i

rashodima, Bilanca i Bilješke uz financijske izvještaje za prethodnu kalendarsku godinu; za

obveznike jednostavnog knjigovodstva: Odluka o vođenju jednostavnog knjigovodstva i

primjeni novčanog računovodstvenog načela usvojena od zakonskog zastupnika

podnositelja i Godišnji financijski izvještaj o primicima i izdacima za prethodnu kalendarsku

godinu.

Prijavitelji imaju mogućnost naknadne dopune prijave u roku od tri radna (3) dana od dana zaprimanja obavijesti o dopuni prijave. Obavijest se dostavlja putem elektronske pošte. Ukoliko prijavitelj u zadanom roku ne izvrši dopunu prijave, smatrati će se da je povukao prijavu.

Ukoliko prijavitelj propusti dostaviti podatak, dokument ili informaciju koja je dostupna putem javnih evidencija, neće se smatrati da prijavitelj nije zadovoljio formalnim uvjetima Javnog poziva.

**Prijave u kojoj nedostaju propisani, nepopunjeni i neovjereni obrasci i propisana dokumentacija neće se uzeti u razmatranje.**

*3.2. Gdje poslati prijavu?*

Obvezni obrasce i propisana dokumentacija može se dostaviti u papirnatom ili u elektronskom obliku. Prijava sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge ili druge organizacije. Ukoliko se prijava dostavlja u elektronskom obliku mora biti skenirana i potisana i ovjerena od strane ovlaštene osobe za zastupanje.

Prijava se može predati u elektronskom obliku na naznačenu adresu elektronske pošte, putem preporučene pošte ili osobnom dostavom u pisarnicu.

Prijava s propisanom dokumentacijom u elektronskom obliku predaje se na email adresu: **prijava.udruge@skz.hr**

Prijava sa propisanom dokumentacijom u papirnatom obliku predaje se u zatvorenoj omotnici u pisarnicu Šibensko – kninske županije ili **preporučenom** poštom na adresu:

***Šibensko – kninska županija***

***Upravni odjel za prosvjetu, znanost, kulturu, sport i nove tehnologije***

***Trg Pavla Šubića I. br. 2, 22000 Šibenik***

*s napomenom*

***„*** ***Poziv za predlaganje programa/projekata javnih potreba u kulturi***

***Šibensko – kninske županije za 2025. godinu – NE OTVARATI”.***

Zakašnjele, nepotpune ili na drugi način podnesene prijave protivno uvjetima iz ovog Javnog poziva neće se razmatrati.

Obrasci za prijavu mogu se preuzeti putem računala na internet stranici Šibensko – kninske županije [www.sibensko-kninska-zupanija.hr](http://www.sibensko-kninska-zupanija.hr)

*3.3. Rok za slanje prijave*

Javni poziv je otvoren do 31. listopada 2024. godine.

Predajom prijave prijavitelj potvrđuje da se slaže sa uvjetima natječaja i kriterijima za ocjenjivanje.

U slučaju da se Poziv i natječajna dokumentacija izmijene ili dopune prije krajnjeg roka za predaju prijava, sve izmjene i doune biti će objavljene na službenim web stranicama Županije [[www.sibensko-kninska-zupanija.hr](http://www.sibensko-kninska-zupanija.hr).hr](http://www.skz.hr) najkasnije 7 dana prije isteka roka za dostavu prijava.

U slučaju donošenja izmjena il dopuna prijaviteljima koji su već predali prijavu po Pozivu biti će dana mogućnost da svoju potrijavu po potrebi i u primjerenom roku doupne i/ili izmjene.

Prijavitelji su dužni poštovati sve izmjene i dopune Poziva.

*3.4. Kome se obratiti ukoliko imate pitanja?*

Sva pitanja vezana uz ovaj Javni poziv mogu se postaviti elektroničkim putem na e-mail: [prosvjeta@skz.hr](mailto:prosvjeta@skz.hr) pri Upravnom odjelu za prosvjetu, znanost, kulturu, sprot i nove tehnologije Šibensko – kninske županije, Trg Pavla Šubića I., br. 2 tijekom trajanja poziva.

4. POSTUPAK ODABIRA PRIJAVA I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru:

***4.1. Pregled prijava u odnosu na propisane uvjete Javnog poziva***

Po isteku roka za podnošenje prijava na Javni poziv, Povjerenstvo za administrativnu provjeru, imenovano od župana, pristupit će postupku provjere ispunjavanja propisanih (formalnih) uvjeta poziva, a sukladno odredbama Pravilnika o financiranju programa/projekata od interesa za opće dobro koje provode udruge na području Šibensko – kninske županije („Službeni vjesnik Šibensko – kninske županije, broj 1/19 i 14/22, i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21).

Povjerenstvo za provjeru ispunjavanja propisanih (formalnih) uvjeta poziva sastoji se od 3 člana, službenika županije. Članovi Povjerenstva ne smiju biti u sukobu interesa o čemu moraju potpisati posebnu izjavu.

Provjera ispunjavanja propisanih uvjeta javnog poziva ne smije trajati duže od trideset dana od dana isteka roka za podnošenje prijava na javni poziv, nakon čega će Povjerenstvo donijeti odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih (formalnih) uvjeta javnog poziva.

Svi prijavitelji čije prijave budu odbijene iz razloga neispunjavanja propisanih uvjeta, o toj činjenici bit će obaviještene pisanim putem u roku od najviše osam dana od dana donošenja odluke, nakon čega imaju pravo narednih osam dana od dana prijema obavijesti podnijeti prigovor pročelniku nadležnog upravnog odjela županije koji će u roku od 8 dana od primitka prigovora odlučiti o istome.

Pod pisanom korespondencijom u smislu odredbi ove točke smatra se komunikacija putem službene adrese e-pošte koju je prijavitelj naveo u svojoj prijavi na javni poziv.

U slučaju prihvaćanja prigovora od strane nadležnog pročelnika, prijava će biti upućena u daljnju proceduru, a u slučaju neprihvaćanja prigovora prijava će biti odbijena, o čemu će biti obaviješten podnositelj prigovora.

Odluka kojom je odlučeno o programu je konačna.

Povjerenstvo u postupku otvaranja i provjere propisanih uvjeta Javnog poziva provjerava:

- je li prijava zaprimljena u zatvorenoj omotnici,

* je li prijava dostavljena u zadanom roku,
* je li lokacija provedbe programa/projekata prihvatljiva,
* je li prijavitelj prihvatljiv sukladno Uputama za prijavitelje,
* jesu li dostavljeni, potpisani i ovjereni svi traženi obrasci i ostala obvezna dokumentacija utvrđena pozivom.

***4.2. Procjena prijava koje su zadovoljile propisane uvjete javnog poziva***

Stručno kvalitativno vrednovanje i ocjenu prijava podnesenih po Pozivu provodi Kulturno vijeće Šibensko-kninske županije, a sukladno odredbama Zakona o kulturnim vijećima i financiranju javnih potreba u kulturi („NN 83/22).

Kulturno vijeće u postupku ocjenjivanja prijavljenih programa, projekata i aktivnosti razmatra i ocjenjuje prijave koje su ispunile formalne uvjete Javnog poziva sukladno kriterijima koji su propisani uputama za prijavitelje koristeći obrazac za ocjenjivanje kvalitete prijava, te na temelju programskih i financijskih podataka iznesenih u obrascu prijavnice te iz popratne dokumentacije.

Kriteriji i njihovo bodovanje omogućuju rangiranje zaprimljenih prijava prema njihovoj kvaliteti.

Maksimalni broj bodova koji prijava može ostvariti je 120. Prijave koje ostvare manje od 70 bodova nemaju pravo na financijsku potporu.

Nakon provedenog postupka stručnog kvalitativnog vrednovanja prijava, Kulturno vijeće Zaključkom utvrđuje popis programa čije se financiranje predlaže s prijedlozima iznosa financijske potpore. Predloženi iznos financijske potpore može biti isti ili manji od iznosa zatraženog u obrascu proračuna programa.

U popis programa čije se financiranje predlaže uvrštavaju se prijedlozi programa prema ostvarenom broju bodova, polazeći od najvećeg broja, a ovisno o visini sredstava koja su u proračunu Šibensko-kninske županije planirana za financiranje javnih potreba u kulturi.

Članovi povjerenstva obvezni su potpisati i izjavu o nepristranosti i povjerljivosti, te izjavu o nepostojanju sukoba interesa.

**4.3 Odluka o dodjeli financijskih sredstava**

Na temelju prijedloga Kulturnog vijeća konačnu odluku o odabiru programa za sufinanciranje i dodjeli financijskih potpora donosi župan. Odluka o dodjeli objavljuje se na službenim web stranicama Šibensko-kninske županije. Odlukom o dodjeli utvrđuje se popis prihvaćenih programa za sufinanciranje s iznosima potpore, popis programa na rezervnoj listi te popis odbijenih programa.

U popis programa prihvaćenih za sufinanciranje uvrštavaju se programi koji su udovoljili uvjetima formalne provjere, tijekom ocjene kvalitete ostvarili dostatan broj bodova, a za čije financiranje postoje raspoloživa sredstva u proračunu Županije.

U popis programa na rezervnoj listi uvrštavaju se programi koji su udovoljili uvjetima formalne provjere, tijekom ocjene kvalitete ostvarili dostatan broj bodova, ali za čije financiranje ne postoje raspoloživa sredstva u proračunu Županije. Programi na rezervnoj listi mogu naknadno biti odobreni za financiranje.

U popis odbijenih programa uvrštavaju se programi koji nisu udovoljili uvjetima formalne provjere i programi koji su tijekom ocjene kvalitete ostvarili manje od 70 bodova.

U popis odbijenih programa uvrštavaju se i programi korisnika koji u propisanom roku nisu dostavili propisano opisno i financijsko izvješće o realizaciji programa/projekta financiranog u 2022. godini.

Odluku o dodjeli financijskih potpora župan će donijeti u roku od 90 dana od dana donošenja Proračuna Šibensko-kninske županije za 2024. godinu.

*4.4. Obavijest o donesenoj odluci o dodjeli financijskih sredstava*

Nakon donošenja odluke o programima/projektima kojima su odobrena financijska sredstva, nadležni upravni odjel će javno objaviti rezultate Javnog poziva, na mrežnim stranicama Šibensko – kninske županije [www.sibensko-kninska-zupanija.hr](http://www.sibensko-kninska-zupanija.hr) i na Oglasnoj ploči Šibensko-kninske županije, čime se svi podnositelji prijava smatraju obaviještenima o rezultatima javnog poziva.

Županija će u roku 8 dana od donošenja odluke o dodjeli financijskih sredstava obavijestiti udruge/organizacije čiji programi/projekti nisu prihvaćeni za financiranje uz navođenje ostvarenog broja bodova/ocjena po pojedinim kategorijama ocjenjivanja.

**4.5. Prigovor na odluku o dodjeli financijskih sredstava**

Šibensko – kninska županija će udrugama/organizacijama koje su nezadovoljne odlukom o dodjeli financijskih sredstava omogućiti pravo na prigovor.

Prigovor se može podnijeti na proceduralnu povredu pozivnog postupka ili na odluku o neodobravanju financijskih sredstva, dok se ne može podnijeti na visinu odobrenih sredstava. Prigovor se podnosi preporučenom poštom Upravnom odjelu za prosvjetu, znanost, kulturu, sport i nove tehnologije, Trg Pavla Šubića I br .2. u pisanom obliku, u roku od 8 radnih dana od dana javne objave rezultata javnog poziva, a odgovor na prigovor, uzimajući u obzir sve činjenice, donosi župan u roku od 30 dana od dana primitka prigovora.

Prigovor može podnijeti isključivo osoba ovlaštena za zastupanje organizacije prijavitelja. Prigovor mora sadržavati: naziv prijavitelja podnositelja prigovora, naznaku akta protiv kojeg se podnosi prigovor, predmet prigovora, obrazloženje prigovora, dokaze kojima podnositelj prigovora potkrepljuje činjenične navode iz prigovora, pečat i potpis osobe ovlaštene za zastupanje organizacije prijavitelja.

Prigovor koji je podnijela neovlaštena osoba, koji ne sadržava sve navedene podatke, koji je dostavljen izvan propisanog roka ili nije dostavljen na pripisani način bit će odbačen.

Postupak dodjele financijskih sredstava prihvatljivim prijaviteljima je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku.

Postupak odlučivanja o prigovorima ne odgađa izvršenje odluke o dodjeli financijskih potpora, niti daljnju provedbu natječajnog postupka.

**4.6 . Mogućnost naknadnog uvida u ocjenu kvalitete**

Prijaviteljima čiji programi nisu odobreni za financiranje može se na njihov zahtjev omogućiti uvid u dokumentaciju o provedenom postupku kvalitativnog vrednovanja njihove prijave.

Zahtjev za naknadnim uvidom dostavlja se pisanim putem preporučenom poštom u roku od 8 dana od dana primitka pisane obavijesti o neprihvaćanju programa za financiranje na gore naznačenu adresu Upravnog odjela za prosvjetu, znanost, kulturu, sport i nove tehnologije.

Zahtjev može podnijeti isključivo osoba ovlaštena za zastupanje organizacije prijavitelja. Zahtjev mora sadržavati sljedeće podatke: naziv prijavitelja, naziv prijavljenog programa za koji se traži uvid, pečat i potpis osobe ovlaštene za zastupanje organizacije prijavitelja.

Upravni odjel za prosvjetu, znanost, kulturu, sport i nove tehnologije dužan je u roku od 8 radnih dana od dana primitka zahtjeva prijavitelju dati na uvid dokumentaciju o provedenom postupku kvalitativnog vrednovanja. Prijavitelju se može dati na uvid samo dokumentacija koja se odnosi na njegovu prijavu.

Zahtjev za naknadnim uvidom u ocjenu kvalitete ne smatra se prigovorom.

**5. SKLAPANJE UGOVORA O FINANCIRANJU**

Sa svim udrugama i drugim organizacijama kojima su odobrena financijska sredstva Šibensko – kninske županija će sklopiti ugovor o sufinanciranju programa/projekta najkasnije 30 dana od dana donošenja odluke o financiranju, u kojem će definirati međusobna prava i obveze.

**5.1. Praćenje provedbe programa, projekta i aktivnosti**

Šibensko – kninska županija će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu financiranja programa/projekata udruga, sukladno Zakonu o udrugama, Zakonu o fiskalnoj odgovornosti, Zakonu o financijskom poslovanju i računovodstvu neprofitnih organizacija, Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilniku o financiranju programa i projekata od interesa za opće dobro koje provode udruge na području Šibensko – kninske županije.

Kroz postupke praćenja razvijat će se partnerski odnos između Šibensko – kninska županije i udruge/organizacije kao provoditelja programskih i projektnih aktivnosti, a na temelju praćenja i vrednovanja rezultata pojedinačnih programa, projekata i aktivnosti, u cilju utvrđivanja učinkovitosti ulaganja i razina promjena koje se u lokalnoj zajednici odnosno društvu dogodile zahvaljujući provedbi potpore, Šibensko – kninska županija će vrednovati rezultate i učinke cjelokupnog javnog poziva i planirati buduće aktivnosti u pojedinom prioritetnom području.

Praćenje će se vršiti na dva načina: odobravanjem opisnih i financijskih izvješća korisnika sredstava, te kontrolom „na licu mjesta“ od strane službenika nadležnih upravnih odjela Šibensko – kninske županije. Izvješće se podnosi na za to definiranom obrascu i to Obrascu opisnog financijskog izvještaja provedbe programa/projekata.

1. **POPIS OBVEZNE DOKUMENTACIJE**
2. **Obrazac A** – Pravilnik o financiranju programa i projekata od interesa a opće dobro koje provode udruge na području Šibensko-kninske županije ( „ Službeni vjesnik Šibensko-kninske županije“, broj 1/19 i 14/22)
3. **Obrazac B** – Javni poziv za financiranje programa/projekata javnih potreba u kulturi Šibensko-kninske županije za 2024. godinu
4. **Obrazac C** – Upute za prijavitelje Javnog poziva za financiranje programa/projekata javnih potreba u kulturi Šibensko-kninske županije za 2024. godinu
5. **Obrazac 1** – Obrazac opisa programa/projekta i proračuna javnih potreba u kulturi za 2024. godinu
6. **Obrazac 2** – Izjava da nema nepodmirenih obveza prema proračunu Šibensko-kninske županije kao niti prema drugim javnim izvorima financiranja
7. **Obrazac 3** – Obrazac izjave o nepostojanju dvostrukog financiranja
8. **Obrazac 4** – Obrazac Ugovora o sufinanciranju za 2024. godinu
9. **Obrazac 5** – Obrazac opisnog i financijskog izvještaja provedbe programa/projekta za 2024. godinu
10. **Obrazac 6** – **­** Obrazac procjene kvalitete prijave 2024.
11. **OBVEZNA DOKUMENTACIJA KOJA SE PRILAŽE PRIJAVI (KONTROLNA LISTA):**

**1. Obrazac 1** – Obrazac opisa programa/projekta i proračuna javnih potreba u kulturi za 2024. godinu s vlastoručnim potpisom osobe ovlaštene za zastupanje i pečatom udruge ili druge organizacije,

**2. Obrazac 2** – Obrazac izjave da nema nepodmirenih obveza prema proračunu Šibensko-kninske županije kao niti prema drugim javnim izvorima financiranja i

**3. Obrazac 3** – Obrazac izjave o nepostojanju dvostrukog financiranja.

*Napomena: Obrasci 1.,2. i 3. objavljeni su na mrežnim stranicama Šibensko-kninske županije.*

1. **Pravne osobe koje su registrirane kao UDRUGE** obvezno prilažu dokumentaciju upriloženu s gornjim Obrascima:

**4.1 Izvadak iz Registra udruga RH** **ne stariji od tri mjeseca** od dana raspisivanja

poziva kojeg izdaje nadležno tijelo Šibensko-kninske županije **ili Ispis E- izvatka iz Registra udruga RH ne stariji od tri mjeseca** od dana raspisivanja poziva,

**4.2 Potvrda Ministarstva financija, Porezne uprave**, mjesnog područnog ureda i ispostave na području Šibensko-kninske županije o nepostojanju dugovanja u Evidenciji koju vodi Porezna uprava, **ne starija od mjesec dana od dana raspisivanja poziva** (preslika izvornika ili elektronički zapis u sustavu e-građani),

**4.3 Uvjerenja nadležnog Općinskog Suda** da se protiv predsjednika/ce i voditelja/ice programa/projekta ne vodi kazneni postupak, **ne starija od šest mjeseci** (preslike izvornika ili elektronički zapisi u sustavu e-građani),

**4.4 E-Izvadak iz Registra neprofitnih organizacija (RNO** **izvadak**) sa stranica Ministarstva financija.

4.5 Za obveznike dvojnog knjigovodstva: preslika godišnjeg Izvještaja o prihodima i rashodima, Bilanca i Bilješke uz financijske izvještaje za prethodnu kalendarsku godinu; za obveznike jednostavnog knjigovodstva: Odluka o vođenju jednostavnog knjigovodstva i primjeni novčanog računovodstvenog načela usvojena od zakonskog zastupnika podnositelja i Godišnji financijski izvještaj o primicima i izdacima za prethodnu kalendarsku godinu.

1. **Pravne osobe koje su registrirane kao USTANOVE obvezno prilažu** dokumentaciju upriloženu s gornjim Obrascima:

*Napomena: Obrasci 1.,2. i 3. objavljeni su na mrežnim stranicama Šibensko-kninske županije.*

**5.1 Preslika Obavijesti o razvrstavanju poslovnog subjekta prema NKD-u,**

**5.2 Potvrda Ministarstva financija, Porezne uprave,** mjesnog područnog ureda i ispostave na području Šibensko-kninske županije o nepostojanju dugovanja u Evidenciji koju vodi Porezna uprava, **ne starija od mjesec dana od dana raspisivanja poziva** (preslika izvornika ili elektronički ispis u sustavu e-građani),

**5.3.Uvjerenja nadležnog Općinskog Suda** da se protiv ovlaštene osobe za zastupanje i voditelja projekta ne vodi kazneni postupak, **ne starije od šest mjesec** (preslike izvornika ili elektronički zapisi u sustavu e-građani),

**5.4.** Za obveznike dvojnog knjigovodstva: preslika godišnjeg Izvještaja o prihodima i rashodima, Bilanca i Bilješke uz financijske izvještaje za prethodnu kalendarsku godinu;za obveznike jednostavnog knjigovodstva: Odluka o vođenju jednostavnog knjigovodstva i primjeni novčanog računovodstvenog načela usvojena od zakonskog zastupnika podnositelja i Godišnji financijski izvještaj o primicima i izdacima za prethodnu kalendarsku godinu.

**8.INDIKATIVNI KALENDAR NATJEČAJNOG POSTUPKA**

|  |  |
| --- | --- |
| FAZA NATJEČAJNOG POSTUPKA | OKVIRNI DATUM |
| Objava Poziva | 30.09.2024. |
| Rok za dostavu prijava | 31.10.2024. |
| Rok za provjeru propisanih uvjeta Poziva | 30 dana od roka za dostavu prijava |
| Rok za objavu odluke o dodjeli financijskih sredstava | 90 dana od donošenja Proračuna Šibensko-kninske županije |
| Rok za potpisivanje ugovora | 30 dana od dana donošenja odluke o dodjeli financijskih potpora |